title: "El Ni\u00f1o"
text: "El Ni\u00f1o (det as spoonsk an ment letj dring, oober uk: Kenken) as en \u00fcngew\u00f6\u00f6nelken struum uun a uastelk Pasiifik, f\u00f6\u00f6r't k\u00fcst faan Peruu. Di daaget ei arke juar ap, ferlicht arke s\u00e4\u00e4kst juar, an wan, do miast am a Jultidj, so kaam hi uk tu di n\u00f6\u00f6m.\n\nTu Jultidj as det weeder uun a waastelk Pasiifik, f\u00f6\u00f6r Indoneesien so am 28 graad warem, an f\u00f6\u00f6r Peruu am 24 graad. Det hinget m\u00e4 a S\u00fc\u00fcduast-Pasaat tuup, di det weeder faan't Peruaans k\u00fcst wechtrakt, so dat diar kuul weeder faan onern efterkomt. Detdiar kuul weeder komt fan a Humboldtstruum bi't S\u00fc\u00fcdameerikoons k\u00fcst loongs.\n\nBi El Ni\u00f1o kiart det s\u00fcsteem ham am. Det weeder trakt n\u00fc faan waast tu uast an woort \u00fc\u00fcb en mool bit 5 graad warmer. At plankton stareft uf, an a fasker finj ei nooch tu freeden. Bi a k\u00fcst rinjt at n\u00fc f\u00f6l muar, an diar komt at tu sloberfluden.\n\nAmkiard weder\n\nLa Ni\u00f1a \n\nLa Ni\u00f1a (spoonsk: at foomen) as at jinstak tu El Ni\u00f1o. A S\u00fc\u00fcduast-Pasaat weit starker \u00fcs normool, an det weeder uun S\u00fc\u00fcduastaasien keelt ham uf. Man m\u00e4 La Ni\u00f1a san ei sok nat\u00fc\u00fcrkatastroofen ferb\u00fcnjen.\n\nLuke uk diar \n\nH\u00fcdrologii\nKliimatologii"